
Për miratimin e listës paraprake të pronave të paluajtshme publike, shtetërore, që transferohen në pronësi ose në përdorim të bashkisë bulqizë të qarkut të dibrës

Në mbështetje të nenit 100 të Kushtetutës dhe të neneve 2, 3 e 17 të ligjit nr.8744, datë 22.2.2001 “Për transferimin e pronave të paluajtshme publike të shtetit në njësitë e qeverisjes vendore”, të ndryshuar, me propozimin e Ministrit të Brendshëm, Këshilli i Ministrave

Vendosi:

1. Miratimin e listës paraprake të pronave të paluajtshme publike, shtetërore, që transferohen në pronësi ose në përdorim të bashkisë Bulqizë të qarkut të Dibrës, sipas lidhjes 1, që i bashkëlidhet këtij vendimi.
Lista paraprake, sipas kërkesave të këshillit të kësaj bashkie, është pjesë e listës së inventarit të pronave të paluajtshme publike, shtetërore, që janë brenda juridiksionit territorial dhe administrativ të bashkisë Bulqizë të qarkut të Dibrës, miratuar me vendimin nr.412, datë 9.6.2005 të Këshillit të Ministrave “Për miratimin e listës së inventarit të pronave të paluajtshme shtetërore në bashkinë Bulqizë”.
2. Ngarkohen Ministria e Brendshme dhe bashkia Bulqizë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

Kryeministri
Sali Berisha



Bashkia Bulqizë									Lidhja 1
	Numri rendor i pronës në listën e inventarit
	Fusha e përdorimit të pronës
	Lloji i transferimit

	1-7
	Prona që përdoren në fushën e arsimit.
	Në pronësi

	18-22
	Prona që përdoren në realizimin e programeve sportive dhe kulturore.
	Në pronësi

	46(vetëm kati i parë i ndërtesës ish Sh.I.Sh)
	Prona që përdoren në fushën administrative.
	Në pronësi

	48-51,64-76,77-90
	Prona që përdoren në fushën e zhvillimit ekonomik.
	Në pronësi

	56-63
	Prona që përdoren në fushën e mbrojtjes civile.
	Në pronësi

	54
	Prona që përdoren për shërbim funeral.
	Në pronësi

	52,53
	Prona që përdoren në fushën e shërbimit social.
	Në pronësi

	325,326
	Prona që përdoren në fushën e bujqësisë dhe ushqimit (tokë bujqësore).
	Në përdorim

	327,328
	Prona që përdoren në fushën e bujqësisë dhe ushqimit (tokë jobujqësore).
	Në pronësi

	359
	Sistemi i kanalizimeve të ujërave të zeza.
	Në pronësi

	331-357
	Infrastrukturë vendore (rrugë, lulishte, trotuar, sheshe).
	Në pronësi

	55
	Prona që përdoren në fushën e infrastrukturës (sheshe, troje, hapësira publike).
	Në përdorim



